A Törvényszék 2019. június 17-i végzése – BS kontra Parlament
(T-593/18. sz. ügy)1
(„Közszolgálat – Tisztviselők – A nyugdíjjogosultságok módosításáról szóló értesítés – Eltartott gyermek után járó támogatás – Iskoláztatási támogatás – A gyermek olyan fogyatékossága, amelynek következtében önellátásra nem képes – A gyermek tényleges eltartása – A személyzeti szabályzat VII. mellékletének 2. cikke – Jogalap nélküli kifizetés visszakövetelése – Nyilvánvaló értékelési hiba – A megfelelő ügyintézéshez való jog – Megsemmisítés iránti kereset”)
Az eljárás nyelve: francia
Felek
Felperes: BS (képviselők: M. Maes és J.-N. Louis ügyvédek)
Alperes: Európai Parlament (képviselők: kezdetben D. Boytha és T. Lazian, később T. Lazian és C. González Argüelles meghatalmazottak)
Az ügy tárgya
Az EUMSZ 270. cikken alapuló és egyrészt a felperes Parlament által 2017. augusztus 10-én megállapított nyugdíjjogosultságok módosításáról szóló értesítés megsemmisítése, másrészt „amennyiben szükséges”, a 2017. szeptember, október és november hóra vonatkozóan 1 589,16 euró, és a felperes 2017 december havi nyugdíjelszámolása szerinti 4 815,16 euró visszaköveteléséről szóló határozat megsemmisítése iránti kérelem.
A végzés rendelkező része
A Törvényszék a keresetet elutasítja.
ZH maga viseli saját költségeit, valamint a Parlament részéről felmerült költségeket.
____________
1     HL C 427., 2018.11.26.